CELEX: 32018D0297
Language: bg
Date: 2018-02-20 00:00:00
Title: Решение (ОВППС) 2018/297 на Съвета от 20 февруари 2018 година за назначаване на председател на Военния комитет на Европейския съюз

28.2.2018   
            
            
               BG
            
            
               Официален вестник на Европейския съюз
            
            
               L 56/33
            
         РЕШЕНИЕ (ОВППС) 2018/297 НА СЪВЕТА
   от 20 февруари 2018 година
   за назначаване на председател на Военния комитет на Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 240 от него,
   като взе предвид Решение 2001/79/ОВППС на Съвета от 22 януари 2001 г. за създаване на Военен комитет на Европейския съюз (1),
   като има предвид, че:
   
               (1)
            
            
               Съгласно член 3, параграф 1 от Решение 2001/79/ОВППС председателят на Военния комитет на Европейския съюз („Военния комитет“) се назначава от Съвета по предложение на Военния комитет, заседаващ на равнище ръководители на отбраната. В съответствие с член 3, параграф 2 от посоченото решение срокът, за който се избира председателят на Военния комитет е тригодишен, освен ако Съветът не реши друго.
            
         
               (2)
            
            
               На 15 декември 2014 г. Съветът назначи генерал Mikhail KOSTARAKOS за председател на Военния комитет за срок от три години, считано от 6 ноември 2015 г. (2).
            
         
               (3)
            
            
               На заседанието си от 6—7 ноември 2017 г. Военният комитет, заседаващ на равнище ръководители на отбраната, препоръча генерал Claudio GRAZIANO да бъде назначен за председател на Военния комитет, по изключение, за срок от три години и половина.
            
         
               (4)
            
            
               Военният комитет препоръча мандатът на генерал Claudio GRAZIANO да бъде удължен по изключение над 3 години, с оглед на това смяната на председателя на Военния комитет да бъде преместена за постоянно в по-подходящ период от годината,
            
         ПРИЕ НАСТОЯЩОТО РЕШЕНИЕ:
   Член 1
   Генерал Claudio GRAZIANO се назначава за председател на Военния комитет на Европейския съюз за срок от три години и половина, считано от 6 ноември 2018 г.
   Член 2
   Настоящото решение влиза в сила в деня на приемането му.
   
      Съставено в Брюксел на 20 февруари 2018 година.
      
         
            За Съвета
         
         
            Председател
         
         В. ГОРАНОВ
      
   
   
      (1)  ОВ L 27, 30.1.2001 г., стр. 4.
   
      (2)  Решение 2014/920/ОВППС на Съвета от 15 декември 2014 г. относно назначаването на председател на Военния комитет на Европейския съюз (ОВ L 363, 18.12.2014 г., стр. 149).